वित्तीय प्रबंधन को लेकर प्रदेश सरकार कमाई के मोर्चे पर जहां सुधार की ओर है तो वहीं खर्च के मामले में वह बेबस नजर आ रही है। खर्चों में कटौती और कमाई में बढ़ोत्तरी करने के तमाम उपायों के बाद उसे कुछ कामयाबी तो मिली है, लेकिन वेतन और मजदूरी के खर्च उसके काबू से बाहर हैं। इस साल चार माह में उसने वेतन और मजदूरी पर 4382 करोड़ रुपये खर्च दिए हैं। पिछले साल का खर्च 3622.27 करोड़ रुपये था। इस लिहाज से वेतन पर खर्च में बढ़ोत्तरी हुई है।